„XXIV Kõrghoone kuninga jooks“ võistlusjuhend

1.	Võistluse toimumise aeg ja koht: 25.05.2023 Tallinna linn, Viru Väljak 4,  Original Sokos Hotel Viru.
Ajakava:	09:00	Avatakse sekretariaat (juhtimisbuss) 
09:40 	Võistluse avamine
09:50 	Esimesele startijale varustuse väljastamine
10:00 	Esimene startija Kõrghoone kuninga jooksu rajale
30 min peale viimase võistleja starti toimub autasustamine

2.	Võistlust korraldab Päästeameti Põhja päästekeskus. 
Peakorraldaja: Mariann Mäeots, Põhja päästekeskuse päästetööbüroo  peaspetsialist, 
tel: 567, 58871590
Peakohtunik: Priit Janno, Põhja päästekeskuse päästetööbüroo  juhataja, 
tel: 511, 5078981

3.	Eesmärgid: 
•	Populariseerida sporti Päästeametis, kus igapäevane töö nõuab head üldfüüsilist ettevalmistust.
•	Sportlik mõõduvõtt päästeteenistujate ja koostööpartnerite vahel.

4.	Osalejad: Kõrghoone kuninga jooksul võivad osaleda Päästeameti töötajad ja koostööpartnerid. 
Päästeameti võistkonnad komplekteeritakse kas:
•	struktuuriüksusest (va päästekeskus);
•	päästekeskuse allstruktuuriüksusest (sh päästekomando); 
•	päästekomandost (isikkoosseisu suurus 37 või rohkem);
•	vajadusel päästepiirkonna kahest päästekomandost (kui mõlemas päästekomandos on isikkoosseis kuni 32 teenistujat).

5.	Kõrghoone jooksu võistluse korralduslik informatsioon
•	Võistkondlikus arvestuses osalevad 4 võistlejaga võistkonnad.
•	Võistlus toimub Original Sokos Hotel Viru (Viru väljak 4, Tallinn) suitsuvabas trepikojas. Start suitsuvabasse trepikotta on õuealalt.
•	Starditakse 2-minutilise intervalliga, kinnitatud stardijärjekorra alusel.
•	Võistlejate kohustuslik varustus:
•	teenistuses kasutusel olev kustutusriiete komplekt (jakk + püksid);
•	tuletõrjuja kiiver ( suitsusukeldusel kasutatav);
•	tuletõrjuja sertifitseeritud kummikud/saapad (naisvõistlejatel on lubatud kasutada isiklike spordijalatseid);
•	hingamisaparaat SPIRO 90 316 (tühi kergballoon) ilma maski ja survevoolikuteta.
•	Erivarustuse kaal kokku ca 20 kg. Erivarustuses liigutakse mööda trepikoda 22. korrusele.
•	Võistlejatel tuleb kohustuslik varustus endal kaasa võtta, va hingamisaparaat.
•	Võistlejatel (sh väliskülalised), kellele pole väljastatud tööülesannete täitmiseks kohustuslikku varustust, tagavad korraldajad vajaliku varustuse.
•	Hingamisaparaadid antakse võistluse korraldajate poolt.
•	Finišeeritakse käepuudutusega vastu seina (ära märgistatud).
•	Võistlusjuhendiga mittereguleeritud küsimused lahendab peakohtunik. 
 
6.	Võistlusarvestused
•	Kiireim Päästeameti töötaja - Kõrghoone kuningas; 
•	Individuaalarvestuses mehed kuni 40 eluaastat (I-III koht); 
•	Individuaalarvestuses mehed 41 eluaastat ja vanemad (I-III koht);
•	Individuaalarvestuses naised (I-III koht);
•	Võistkondlik (I-III koht) arvestus (võistkonnas 4 võistlejat, kelle ajad liidetakse); 
•	Naiskondlik (I-III koht);
•	Kiireim koostööpartner;
•	Vanim võistleja.

7.	Võitjate selgitamine ja autasustamine
•	Individuaalselt võidab võistleja, kes on saavutanud kiireima aja. 
•	Võistkondlikus arvestuses summeeritakse võistkonnaliikmete ajad ja võidab võistkond, mille võistlejate summeeritud aeg on väikseim. 
•	Autasustamine toimub peale võistlust võistluspaiga läheduses.

8.	Registreerumine
•	Võistlusel saab osaleda ainult eelregistreerimisega.
•	Võistlejaid saab rajale maksimaalselt 130.
•	Eelregistreerimine on avatud internetis – registreeri aadressil https://my.raceresult.com/242139/registration
•	Digitaalsel registreerimisvormil täidavad võistkonna nime ainult võistkondlikus arvestuses osalevad võistlejad.
•	Registreerumine lõpeb 23. mail kell 09:00 
•	Muudatusi võistkonna isikkoosseisu kohta saab esitada 23. mai kella 14:00ni e-posti aadressil signe.meidla@rescue.ee
•	Võistluse stardijärjekord saadetakse registreerunud võistlejatele 24. mail. 

9.	Meditsiiniteenistus 
•	Võistlustel on korraldatud esmaabi valmisolek Tallinna Kiirabi poolt. Esmaabi punkti asukoht on hotelli 22. korrusel.

Koostas:

Mariann Mäeots
Põhja päästekeskus 
Päästetööbüroo peaspetsialist